Efnisyfirlit

[Fylling - Almenn lýsing 1](#_Toc533158386)

[81.3 Fylling 2](#_Toc533158387)

[81.31 Fylling við steypt mannvirki 2](#_Toc533158388)

[81.32 Fylling undir steypt mannvirki 3](#_Toc533158389)

Fylling - Almenn lýsing

a) Verksvið

Verksviðið er gerð fyllingar. Innifalið er allur kostnaður við öflun fyllingarefnis, ámokstur, flutningur, útlögn, jöfnun, vökvun, þjöppun og allur frágangur í samræmi við kröfur.

b) Efniskröfur

Ef ekki eru fyrirmæli um annað skal efni í fyllingu uppfylla eftirfarandi skilyrði: Fylling yfir steypt mannvirki:

Efnið skal vera ófrostnæmt, með jafnri kornadreifingu og 50 mm af mestu steinastærð.

Fylling 2 m næst steyptu mannvirki eða efni í fyllingu undir mannvirki skal vera:

1) Hrein möl með mest 3% af fínefnum minni en 0,02 mm (þ.e. ófrostnæmt) og mestu steinastærð 150 mm. Efnið skal samþykkt af eftirliti.

2) Hraun með mestu steinastærð 200 mm. Hraunið má ekki vera blandað mold. Efnið skal samþykkt af eftirliti.

Ef fyrirmæli eru um að fyllt skuli yfir mannvirki skal efni næst því vera minnst 0,30 m þykkt.

c) Vinnugæði

Ef ekki er mælt fyrir um annað skal fylla jafnt báðum megin mannvirkisins. Mesti leyfilegur hæðarmunur er 1 m. Þjöppun á fyllingu skal vera skv. fyrirmælum og jöfnun og frágangur á keilufláum skal vera með sama sniði og á öðrum vegfláum.

Sé um að ræða mannvirki með sigplötu skal í fyrstu fyllt upp að sigplötu og síðan, eftir að platan hefur verið steypt, má fylla ofan á hana þegar steypan hefur náð styrkleika, þrýstistyrk 20 MPa.

Ef ekki er mælt fyrir um annað skulu kröfur til þjöppunar fyllingar undir mannvirki vera í samræmi við kröfur, og gera viðeigandi prófanir til að sýna fram á burðarhæfi. Miða skal lágmarksþjöppun á grófum fyllingarefnum með lagþykktum og tækjum samkvæmt eftirfarandi töflu:

|  |  |  |
| --- | --- | --- |
| Tæki | Lagþykkt[m] | Fjöldiyfirferða |
| 10 tonna víbróvaltari | 0,8 | 6 |
| 5 tonna víbróvaltari | 0,4 | 6 |
| 0,5 tonna víbróplata | 0,3 | 4 |
| 0,1 tonna víbróplata | 0,2 | 4 |
| 15 tonna ýta | 0,25 | 6 |
| 10 tonna bíll | 0,25 | 6 |

d) Prófanir

Verktaki, í viðurvist eftirlits, skal taka sýni af því efni sem hann hyggst nota og láta rannsaka kornadreifingu þess á sinn kostnað hjá viðurkenndri rannsóknarstofu. Ekki skal taka færri sýni en tvö.

81.3 Fylling

**a)** Um er að ræða allan kostnað við gerð fyllingar *[nánari lýsing].*

**d**) Tíðni plötuprófsmælinga skal vera *[tíðni].*

**e)** Leyfð frávik frá hönnuðu yfirborði eru:

|  |  |  |
| --- | --- | --- |
|  | Stök mæling | Meðaltal |
| Leyfð frávik frá hönnuðu yfirborði (mm) | *[valið gildi]* | *[valið gildi]* |

**f)** Uppgjör miðast við ósundurliðaða upphæð.

 Mælieining: HT

81.31 Fylling við steypt mannvirki

**a)** Um er að ræða allan kostnað við gerð fyllingar við steypt mannvirki *[nánari lýsing].*

**b)** Fylling milli vængja endastöpla skal vera ófrostnæm.

**c)** *[lýsing].*

**e)** Leyfð frávik frá hönnuðu yfirborði eru:

|  |  |  |
| --- | --- | --- |
|  | Stök mæling | Meðaltal |
| Leyfð frávik frá hönnuðu yfirborði (mm) | *[valið gildi]* | *[valið gildi]* |

**f)** Uppgjör miðast við hannað, frágengið rúmmál efnis, sem ákvarðast af c).

 Mælieining: m3

81.32 Fylling undir steypt mannvirki

**a**) Um er að ræða allan kostnað við gerð fyllingar undir steypt mannvirki *[nánari lýsing].*

**c)** Verktakinn má ekki vinna í frosti eða eftir frostakafla við þjöppun nema með leyfi eftirlitsmanns. Skilyrði fyrir slíkri vinnu eru m.a. að ekki séu frosnir kögglar í jarðvegsefni og að efnið verði þjappað ófrosið. Hætta skal jarðvegsvinnu ef ætla má að ís eða snjór blandist jarðvegsefni.

 Þjappa þarf fyllinguna í samræmi við kröfur og gera viðeigandi prófanir til að sýna fram á burðarhæfi. Ef jarðvegur stenst ekki kröfur skal fjarlægja hann og setja fyllingu í staðinn.

 Við útjöfnun skal forðast aðskilnað efnis og bæta úr á fullnægjandi hátt þar sem hann verður. Ætíð skal haga þjöppun þannig að hún valdi ekki óeðlilega miklu niðurbroti á því efni sem þjappa skal.

 Auk fyrrnefndra krafna skal undirlagið uppfylla eftirfarandi þjöppunarkröfur: Gera skal plötupróf með 0,3 m plötu. Forálagið er u.þ.b. 0,08 MPa og álagið síðan sett á í fimm þrepum, upp í u.þ.b. 0,5 MPa álag. Eftirfarandi skilyrðum skal fullnægt:

 E2 ≥ 120 MPa og E2/E1 ≤ 2,2

 Verktaki skal framkvæma og greiða prófin.

**e)** Leyfð frávik frá hönnuðu yfirborði eru:

|  |  |  |
| --- | --- | --- |
|  | Stök mæling | Meðaltal |
| Leyfð frávik frá hönnuðu yfirborði (mm) | *[valið gildi]* | *[valið gildi]* |

**f)** Magn til uppgjörs skal vera rúmmál af frágengnu efni sem ákvarðað er af markalínum, sem mælt er fyrir um.

 Mælieining: m3